Mujal Eestis  Tartus Athena Kultuurikeskuses on Anne Parmasto maastikumaalide näitus "Arizona taeva all". Eelkõige abstraktsionistina tuntud ja tunnustatud Parmasto eksponeerib sedapuhku kolme Ühendriikides veedetud kuu jooksul valminud värvierksaid, realistlikus laadis maastikke - kõikehaarava looduselamuse muljeid. Neid maale vaadates peaks äratundmisrõõm valdama ka filmisõpru, sest just selliste kumavate taevalaotuste all mäletame ratsutavat kauboisid või indiaanlasi, hobuste kapjade alt tõusva tolmu kohal kõrgumas lillades-oranzhides toonides hambulised mäestikud.